Ò mòrdarztwò òskarżony òstalë Żëdzë. Pò miesce rozniosło sã wiadło – to òni zabilë Ernesta, bë jegò krwiã zbrëkòwac do zrobieniô macë! Jednym z pòdezdrzónëch béł flészer Lewi. W miesce bëlë taczi, co pòdskôcywelë a wëzwëskiwelë procëmżëdowską atmòsferã – jak na przëmiar fòtograf Maks Heyn. Wëdôwôł òn pòcztowé kôrtczi z òdjimkã Ernesta a môlama, dze òstałë nalazłé sztëczczi jegò cała. Jesz dzysô mòże ne kôrtczi kùpic na rozmajitëch internetowëch aùkcjach.